12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 636 της 24 Αυγ./3 Σεπτ. 1976 (ΦΕΚ Α΄ 234) Περί συστάσεως θέσεων διοικητικού προσωπικού παρά τω Πανεπιστημίω Αθηνών. Έχοντες υπ’ όψει: 1)Τας διατάξεις των άρθρων α)31 (παράγρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Συγκλήτου (συνεδρία 24.2.1976) του Πανεπιστημίου Αθηνών και 3)την υπ’ αριθμ. 372/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον 1. Συνιστώνται παρά τω Πανεπιστημίω Αθηνών δύο (2) θέσεις διοικητικού προσωπικού Α΄ κατηγορίας του Κλάδου Α8 Επιμελητών Αναγνωστηρίων επί βαθμοίς 5ω4ω προστιθέμεναι εις τας ήδη υφισταμένας τοιαύτας. Άρθρον 2. Αι θέσεις του Κλάδου Α8 Επιμελητών Αναγνωστηρίων του Πανεπιστημίου Αθηνών, προσαυξανόμεναι κατά δύο (2), διαρθούνται ως ακολούθως: Α΄ Κατηγορία Κλάδος Α8 Επιμελητών Αναγνωστηρίων Δύο (2) θέσεις επί βαθμοίς 5ω-4ω. Πέντε (5) θέσεις επί βαθμοίς 8ω-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον Φιλοσοφικής ή Θεολογικής Σχολής Πανεπιστημίου της ημεδαπής ή ισοτίμου Σχολής της αλλοδαπής. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 